מה המשמעות של הצפנה מקצה לקצה?
ההודעה מוצפנת על גבי המכשיר ונשלחת מוצפנת למכשיר השני
כזכור, במאי 2019 התגלתה פרצה חמורה באפליקציית וואטסאפ, שאיפשרה לכאורה התקנה של כלי ריגול מתוחכם באמצעות פיצ׳ר השיחות הקוליות של האפליקציה. הכלי, אשר לפי הדיווחים הותקן אז באמצעות הפרצה, היה Pegasus, תוכנת הריגול העוצמתית של NSO Group הישראלית. אמנם NSO הכחישה את המעורבות שלה, אולם בפייסבוק התרשמו פחות והחברה תבעה את NSO בבית משפט בקליפורניה. בכתב התביעה המפורט טענה פייסבוק כי NSO ״פיתחה נוזקה, שנועדה להגיע להודעות ולמסרים אחרים לאחר שאלו פוענחו על המכשיר״. כזכור, וואטסאפ משתמשת בהצפנה מקצה לקצה, כלומר, ההודעה מוצפנת על גבי המכשיר ונשלחת מוצפנת למכשיר השני, כך שאין אפשרות לתוקף ליירט הודעות בדרך. אולם לאחר שההודעה התקבלה במכשיר היעד, היא מפוענחת (decrypted) ואז היא חשופה לתוקפים, אם אלו השיגו שליטה על המכשיר.
הצפנה מקצה לקצה פירושה שההודעה מוצפנת במכשיר המקור ונשלחת מוצפנת למכשיר היעד.